CELEX: 62019CN0338
Language: el
Date: 2019-04-25 00:00:00
Title: Υπόθεση C-338/19: Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Sardegna (Ιταλία) στις 25 Απριλίου 2019 — Telecom Italia SpA κατά Regione Sardegna

16.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/2
            
         
      Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Sardegna (Ιταλία) στις 25 Απριλίου 2019 — Telecom Italia SpA κατά Regione Sardegna
      (Υπόθεση C-338/19)
      (2019/C 312/02)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per la Sardegna
      
         Διάδικοι στην υπόθεση της κύριας δίκης
      
      
         Προσφεύγουσα: Telecom Italia SpA
      
         Καθής: Regione Sardegna
      
         Προδικαστικά ερωτήματα
      
      
                  1)
               
               
                  Έχει το άρθρο 16 του κανονισμού 659/1999/ΕΚ, της 22ας Μαρτίου 1999 (1), «Κανονισμός του Συμβουλίου περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης», το οποίο εφαρμόζεται ratione temporis και ορίζει ότι «[μ]ε την επιφύλαξη του άρθρου 23, η Επιτροπή μπορεί, σε περιπτώσεις καταχρηστικής εφαρμογής ενισχύσεων, να κινήσει την επίσημη διαδικασία έρευνας σύμφωνα με το άρθρο 4, παράγραφος 4. Τα άρθρα 6, 7, 9, 10, το άρθρο 11, παράγραφος 1, και τα άρθρα 12, 13, 14 και 15 εφαρμόζονται, mutatis mutandis», την έννοια ότι η Ευρωπαϊκή Επιτροπή οφείλει να λάβει προσωρινή απόφαση ανάκτησης ακόμη και σε περιπτώσεις ενισχύσεων που χορηγήθηκαν καταχρηστικώς (με την επιφύλαξη της δυνατότητας της ίδιας της Επιτροπής να προσφύγει απευθείας στο Δικαστήριο της Ευρωπαϊκής Ένωσης, κατά την έννοια του άρθρου 23 του κανονισμού 659/1999/ΕΚ);
                  Σε περίπτωση αρνητικής απάντησης στο προηγούμενο ερώτημα, πρέπει το άρθρο 16 του κανονισμού 659/1999/ΕΚ, της 22ας Μαρτίου 1999, να κηρυχθεί άκυρο λόγω παράβασης του άρθρου 108, παράγραφος 2, της Συνθήκης για τη λειτουργία της Ευρωπαϊκής Ένωσης (πρώην άρθρου 88, παράγραφος 2, της Συνθήκης ΕΚ);
               
            
                  2)
               
               
                  Έχουν οι παράγραφοι 1 και 2, του άρθρου 9 του κανονισμού (ΕΚ) 794/2004 της Επιτροπής, της 21ης Απριλίου 2004 (σχετικά με την εφαρμογή του κανονισμού (ΕΚ) αριθ. 659/1999 του Συμβουλίου, της 22ας Μαρτίου 1999) (2), όπως τροποποιήθηκε από τον κανονισμό (ΕΚ) της Επιτροπής 271/2008 της 30ής Ιανουαρίου 2008 (3), την έννοια ότι το επιτόκιο που προβλέπεται σε αυτές για την επιστροφή των μη συμβατών και παράνομων κρατικών ενισχύσεων εφαρμόζεται επίσης στην περίπτωση επιστροφής κρατικών ενισχύσεων που εγκρίθηκαν με υπό όρους απόφαση και χορηγήθηκαν καταχρηστικώς λόγω επέλευσης του συμφωνηθέντος όρου;
               
            
         (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (EE 1999, L 83, σ. 1).
      
         (2)  Κανονισμός (ΕΚ) 794/2004 της Επιτροπήσ, της 21ης Απριλίου 2004, σχετικά με την εφαρμογή του κανονισμού (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (ΕΕ 2004, L 140, σ. 1).
      
         (3)  Κανονισμός(ΕΚ) 271/2008 της Επιτροπής, της 30ής Ιανουαρίου 2008, για τροποποίηση του κανονισμού (ΕΚ) αριθ. 794/2004 σχετικά με την εφαρμογή του κανονισμού (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (ΕΕ 2008, L 82, σ. 1).